
Ministru kabineta sēdes protokollēmums

Informatīvais ziņojums "Par valsts aizsardzības dienesta sistēmas daļas ieviešanu Valsts robežsardzē"

· 1. Pieņemt zināšanai iesniegto informatīvo ziņojumu un konceptuāli atbalstīt valsts aizsardzības dienesta sistēmas daļas ieviešanu Valsts robežsardzē.
· 2. Iekšlietu ministrijai sadarboties ar Aizsardzības ministriju par VAD Valsts robežsardzē ieviešanas kārtības izstrādi un faktisko nepieciešamo resursu identificēšanas jautājumiem un papildus nepieciešamajiem finanšu resursiem katrai no iesaistītajām iestādēm.
· 3. Jautājumu par papildu nepieciešamo finansējumu valsts aizsardzības dienesta sistēmas daļas ieviešanai Valsts robežsardzē izskatīt likumprojekta "Par valsts budžetu 2027. gadam un budžeta ietvaru 2027., 2028., 2029. un 2030. gadam" sagatavošanas procesā atbilstoši valsts budžeta finansiālajām iespējām un ievērojot šī protokollēmuma 2. punktā noteikto.
· 4. Ja papildu finansējums valsts aizsardzības dienesta sistēmas daļas ieviešanai Valsts robežsardzē tiks piešķirts, Iekšlietu ministrijai sagatavot un iekšlietu ministram normatīvajos aktos noteiktā kārtībā iesniegt izskatīšanai Ministru kabinetā nepieciešamos tiesību aktu projektus.

